ผ่าคลอดได้ 1 ปี 8 เดือนแล้วคะ หลังจากผ่าคลอดไม่ได้อยู่ไฟ แล้วตั้งแต่คลอดลูกมา เริ่มมีอารมณ์แปรปรวน กลายเป็นคนที่ขี้หงุดหงิดหนักกว่าเดิม เริ่มคิดมากขึ้น หลายครั้งทะเลาะกับแฟน จนเกือบแยกทางกัน หลายครั้งมานั่งร้องไห้เงียบๆคนเดียวโดยไม่มีสาเหตุ บางครั้งก็คึกคักจนเกินไป มันเกิดจากสาเหตุอะไรคะ เคยมีหลายครั้งที่คิดอยากจะตาย แต่พอมองหน้าลูกแล้วก็ทำไม่ได้ ชีวิตประจำวันเลี้ยงลูกอยู่แต่บ้านตกเย็นไปขายของ มีปัญหากับแฟนบ่อยขึ้น ไม่ว่าเขาทำอะไรก็เหมือนจะไม่ถูกใจสักอย่างทั้งที่เขาก็ทำทุกอย่างเหมือนเดิม รู้สึกเหมือนโดดเดี่ยวมากขึ้นเรื่อยๆเลยคะ ไม่รู้จะปรึกษาใครเพราะหลายครั้งที่คุยกับแฟน เขาก็ไม่สนใจจะฟัง บางทีแทบจะอยากไปพบจิตแพทย์ด้วยซ้ำคะ 😞😞😞
repost ค่ะสวัสดีค่ะอาการอารมณ์แปรปรวน หงุดหงิดง่ายขึ้นนั้นอาจเกิดจาภาวะซึมเศร้า โรคซึมเศร้า โรคอารมณ์2ขั้ว หรือความผิดปกติด้านบุคลิกภาพเบื้องต้น แนะนำเรื่องการควบคุมอารมณ์และตนเองให้ได้ เป็นเรื่องที่สำคัญที่สุดค่ะ ถ้าอาการยังไม่รุนแรงจนถึงขั้นทำร้ายตนเองหรือผู้อื่น อาจจะนึกถึงแค่ความผิดปกติในการควบคุมอารมณ์แบบชั่วคราวซึ่งรักษาและควบคุมได้ด้วยการตั้งสติ อาจจะลองนับ1-10ในใจหรือเดินไปยังที่สงบเพื่อคุมอารมณ์ก่อนแต่หากยังมีอาการเรื้อรัง หรือมีช่วงที่เก็บตัว ซึมเศร้า มีความคิดอยากฆ่าตัวตาย ควรไปพบจิตแพทย์เพื่อประเมินสภาพจิตเพิ่มเติม ไม่ต้องกลัวหรืออายนะคะ เพราะอาจมีข้อบ่งชี้ในการทำจิตบำบัดหรือให้ยาจิตเวชตามที่จิตแพทย์เห็นสมควรเพื่อคุมอาการในระยะยาวต่อไป